stanford-oval/wikipedia huggingface dataset:
סלקום
היסטוריה > תובענה ייצוגית על מכירת נתוני הלקוחות

במרץ 2020 ניתן תוקף של פסק דין להסכם פשרה בין סלקום לתובעים ייצוגיים. על פי כתב התביעה החל מתאריך 1 בינואר 2011 ועד 31 באוגוסט 2014 מסרה מדי 5 דקות איכון מדויק של כלל לקוחותיה לחברת "טרנדאיט", שהשתמשה בנתונים אלה לניתוחים דמוגרפיים וסטטיסטיים בטכניקות של ביג דאטה. לטענת התובעים, אף שהנתונים עברו תהליך של אנונימיזציה, כך שלא יכללו מידע על לקוח מסוים, קיימת אפשרות להשיג באמצעותם גם מידע אישי, ובכך יש פגיעה בפרטיות של כל לקוחות סלקום בתקופה האמורה. החברה טענה שאפשרות זו אינה קיימת, משום שכדי לקשור בין מספר ה-IMSI, שנכלל בנתונים שהועברו, לבין בעל כרטיס ה-SIM צריך גישה למערכות הפנימיות של החברה, וגישה כזו לא ניתנה ל"טרנדאיט", וכי כל מה שקיבלו לקוחות "טרנדאיט" היו "אומדנים סטטיסטיים של מספר ביקורים ומספר מבקרים בתא שטח מסוים, נתונים אודות התפלגות אזור מגורים משוער של המבקרים, התפלגות המבקרים מבחינת דירוג סוציו אקונומי וכדומה. כולם אומדנים סטטיסטיים אנונימיים." בית המשפט המחוזי מרכז, שבו התבררה התובענה, נמנע מלהכריע בסוגיה זו, שביחס אליה הוגשו חוות דעת סותרות על ידי עדים מומחים, אך אישר את הסכם הפשרה, לפיו תשלם סלקום לתובעים הייצוגיים 1,050,000 ש"ח, בא כוחם יקבל שכר טרחה בסך 3,150,000 ש"ח בתוספת מע"מ, וכן תישא החברה בהוצאות המבקשים ובא כוחם בגין מומחים ויועצים בקשר עם ההליך בסכום שלא יעלה על 295,000 ש"ח בצירוף מע"מ, כפוף להצגת חשבוניות וקבלות. בנוסף התחייבה החברה לפצות את לקוחותיה בתקופה הנידונה במתן שירותים שערכם הכולל נאמד ביותר מ-21 מיליון ש"ח. באשר לעתיד, הודיעה החברה:
בנובמבר 2023 פורסמה כתבה באתר ynet אודות מתקפת סייבר שבוצעה כנגד החברה.
מנהלי החברה

| תמונה | שם | שנים | הערות |
| --- | --- | --- | --- |
|  | יעקב פרי | אפריל 1995 – ינואר 2003 | לשעבר ראש השב"כ. ליווה את החברה בשמונה שנותיה הראשונות, ממתחרה קטנה המזנבת בפלאפון לאחת מחברות התקשורת המובילות בישראל. |
|  | ד"ר יצחק פטרבורג | ינואר 2003 – אוקטובר 2005 | לשעבר מנכ"ל שירותי בריאות כללית. בתקופתו השיקה החברה את מותג i-mode היפני עם מכשירים מיוחדים שתמכו בגלישה סלולרית מיוחדת לפורטל i-mode. המותג נועד להיות מענה לדור השלישי (טרם כניסתו בסלקום) אולם נכשל. |
|  | עמוס שפירא | אוקטובר 2005 – דצמבר 2011 | לשעבר מנכ"ל אל על. זמן קצר לאחר כניסתו לתפקיד הוא פרסם את מספר הסלקום האישי שלו והזמין את לקוחות החברה ליצור איתו קשר ישירות. השירות זכה לכינוי "כוכבית עמוס". |
|  | ניר שטרן | ינואר 2012 – ינואר 2020 | לשעבר מנכ"ל 013 נטוויז'ן. בתקופתו השיקה סלקום את שירות סלקום tv ורכשה 70% ממניות אנלימיטד. |
|  | אבי גבאי | ינואר 2020 - נובמבר 2021 | לשעבר מנכ"ל בזק, חבר הכנסת, יו"ר מפלגת העבודה והשר להגנת הסביבה בממשלת ישראל ה-34 |
|  | דניאל ספיר | ינואר 2022 - אוגוסט 2024 | לשעבר מנכ״ל חברת תקשוב |
|  | אלי אדדי | אוגוסט 2024 - הווה | לשעבר מנכ״ל דינמיקה סלולר |
שיווק ומסחר > מיתוג ופרסום

תקציב הפרסום של חברת סלקום מנוהל בעיקרו בידי משרד הפרסום גיתם BBDO. המיתוג של סלקום, המזוהה עם הצבע הסגול, עבר שינוי בשלהי 2008. על השינוי הופקד נוויל ברודי, מעצב בריטי, אשר עיצב בין היתר את אתרי האינטרנט "ynet" ו"נענע10".
הססמאות שליוו את המותג לאורך השנים: "מדבר לכולם", "עם סלקום אתה אף פעם לא לבד", "בשבילי הכוכב זה אתה", "ככה זה כשאוהבים".
בשנת 2021 החל תמיר בר לשמש כפרזנטור החברה, אך הוחלף בפברואר 2022 על ידי רן דנקר.
שיווק ומסחר > שיתופי פעולה מסחריים

כוכב נולד – סלקום הייתה נותנת החסות של התוכנית מעונתה הראשונה ועד לעונה השישית (כולל). תפאורת האולפן כללה כוכבים סגולים ומופע הגמר (החל מעונה 3) נערך במסגרת אירועי "סלקום ווליום".
להקת משינה – חסות להפקת האלבום "רומנטיקה עתידנית" (2005) ולסיבוב ההופעות. כמו כן סלקום משתמשת בכותרת "משהו קטן וטוב" (על שם שירה של משינה) להטבות שהיא מעניקה למנויים.
פסטיגל 2003 - חסות למופע "פסטיגל סובב עולם" אשר סיסמתו הייתה: "הילדים על המפה עם סלקום".
ב-2006 סלקום השיקה פרויקט דגל קהילתי בשם "ווליום" ברחבי הפריפריה בשיתוף עם החברה למתנ"סים והרשויות המקומיות. לפי דיווחים ההשקעה של סלקום בפרויקט הייתה בסדר גודל של כ-1.5 מיליון דולר. עשרות מרכזי "ווליום" נפתחו ברחבי הארץ עד 2014. באילת, קריית שמונה, נתיבות, מעלות, נתניה, בית שמש, פתח תקווה, עכו, יפיע, ירושלים, צפת, גוש עציון, דבוריה, קריית מלאכי, ראשון לציון ועוד.. סלקום הפסיקה את מימון הפרויקט ב-2015. מאז יש מרכזים רבים שנסגרו, וחלק ששרדו ללא המימון ואף כאלו שנפתחו מחדש בעזרת החברה למתנ"סים והרשויות המקומיות, כמו בצפת למשל, בה מרכז "ווליום" פועל מ-2010 ועד היום.
שיווק ומסחר > מגזרי לקוחות

סלקום מספקת שירותי תקשורת לגופים וארגונים רבים ביניהם צה"ל, שטראוס גרופ, התעשייה האווירית, החברה לישראל ובנקים שונים. כמו כן היא פונה גם לקהל לקוחות הסוהו בתוכניות המותאמות לדרישות של עסקים קטנים ובינוניים. עד להפחתת דמי הקישוריות ב-2011 תחנות רדיו שונות עבדו עם הקידומת 052–999 כשירות טלמסר.
לסלקום מספר גדול של לקוחות בקרב ערביי ישראל. במגזר זה פופולריים במיוחד שירותי ה"טוקמן" שהחברה מספקת, שהיה שירות הפריפייד (כרטיס שיחות בתקציב מוגדר מראש) הראשון בארץ.
סלקום מתגאה בשיתוף פעולה הדוק עם "ועדת הרבנים לענייני תקשורת" ועל-פי דרישותיה של האחרונה סיפקה למגזר החרדי מכשירים "כשרים" - מכשירים בהם לא ניתן לקבל מסרונים או תמונות, ושאינם מאפשרים גלישה באינטרנט. מספרי הטלפון שהוקצו ל"קומה הכשרה" בסלקום מתחילים בספרות 76 ו-71.
שיווק ומסחר > נטוויז'ן

נטוויז'ן בע"מ הוקמה כחברה ישראלית המספקת שירותי אינטרנט, טלפוניה מקומית וטלפוניה בינלאומית. החברה הוקמה ב-2007 כתוצאה ממיזוג חברות התקשורת של קבוצת IDB - "נטוויז'ן 017", "013 ברק" ו"גלובקול". ב-2011 נקנתה החברה על ידי סלקום ומוזגה לתוכה.
שיווק ומסחר > הום סלולר

הום סלולר הוקמה כחברת תקשורת המפעילה רשת סלולרית וירטואלית במתווה MVNO. באמצע 2015 עמד מספר לקוחותיה של המפעילה על כ-15–20 אלף. אז, נמכרה לחברת סלקום.
ראו גם

תקשורת סלולרית בישראל
LSports

| --- | --- |

 נתונים כלליים
 סוג:  פרטית
 מייסדים:  דותן לזר, עידו לזר, שאול לזר
 תקופת הפעילות:  2012–הווה (כ־13 שנים)
 מיקום המטה:  אשקלון, ישראל
 ענפי תעשייה:  נתוני ספורט, מדיית ספורט, הימורי ספורט
 מוצרים עיקריים:  TRADE360, SEC, BPS, BetBooster, Scouts Feed, SCOREFrame, Live Match PRO, PREMATCH PRO
 מנכ"ל:  דותן לזר
  
 https://www.lsports.eu
LSports היא חברת טכנולוגיה ישראלית המספקת נתוני ספורט בזמן אמת באמצעות טכנולוגיות מתקדמות. החברה מציעה שירותים למפעילי הימורים ולחברות מדיה. המוצר המרכזי של החברה הוא TRADE360 (שנקרא בעבר Sports Trading Manager או STM), מערכת מסחר אוטומטית מתקדמת שהושקה בשנת 2021.
LSports גם מחזיקה ברישיון הימורים ממחלקת המשחקים של קולורדו (Colorado Division of Gaming).
שירותים

LSports מפתחת כלים ופלטפורמות לתעשיית הימורי הספורט, עם דגש על נתונים בזמן אמת ואוטומציה לתמיכה בתפעול הימורים ומעורבות משתמשים. המוצרים המרכזיים שלהם כוללים:
פלטפורמת SEC: צ'אט-בוט מבוסס בינה מלאכותית שנועד לסייע למהמרי ספורט על ידי אספקת תובנות מותאמות אישית ונתונים בזמן אמת. הפלטפורמה משתלבת עם מערכות הימורים, ומספקת טיפים להימורים מבוססי נתונים, תובנות על אירועים חיים, עדכוני מזג אוויר וסטטיסטיקות. בנוסף, הפלטפורמה מתחברת להימורים פעילים, ומאפשרת חוויה אינטראקטיבית בזמן אמת למשתמשים, תוך עזרה למפעילי הימורים בניהול מעורבות ושימור משתמשים.
Trade360: פלטפורמת מסחר אוטומטית לחלוטין המאפשרת למפעילי הימורים לנהל את פעילות המסחר שלהם. Trade360 מספקת יחסי הימורים בזמן אמת ממגוון מפעילים, תוצאות חיות ונתונים ליותר מ-100 ענפי ספורט. הפלטפורמה כוללת תכונות כמו התראות אוטומטיות על פערי יחסים, כלים לניהול סיכונים ומערכת ביצועי מפעילים (BPS), המאפשרת למפעילי הימורים להשוות את ביצועיהם למתחרים. Trade360 תומכת בהתאמה אישית של יחסי הימורים ומסייעת בצמצום תהליכים ידניים.
השכונה של הופ!

| --- | --- |
 סוגה:  קומדיה, סדרת טלוויזיה לילדים 
 יוצרים:  חן קלימן, איתי מאירסון
 כותבים:  אבי בלקין, איתי מאירסון, סתיו אידיסיס, דנה כהן סדלינסקי
 בימוי:  בובי לקס 
 שחקנים:  מיכל ויצמן, יובל שם-טוב, חיים אוסדון, טוביה צפיר, עמרי רוזנצוויג, טל לוי, נירית אהרוני, תמיר גינזבורג
 ארץ מקור:  ישראל 
 שפות:  עברית 
 מספר עונות:  1 
 מספר פרקים:  18 
 תוכנית המשך:  השכונה של הופ! - ישר למצלמה
 הפקה
 מפיק:  איתי שניר
 מפיקים בפועל:  נעה פרס, נועה שטרן
 חברת הפקה:  ברוש הפקות איכות
 אתר צילומים:  אולפני ברודקאסט
 מוזיקה:  צליל בירן 
 אורך פרק:  10 דקות
 שידור
 רשת שידור:  ערוץ הופ! 
 תקופת שידור מקורית:  3 במאי 2020 – 26 במאי 2020
 קישורים חיצוניים
 www.hop.co.il/archive/THN
 
השכונה של הופ! היא סדרה טלוויזיה ישראלית, המשודרת בערוץ הופ! משנת 2020, ובקיץ 2021 נוצרה ספין אוף הנקראת "השכונה של הופ! - ישר למצלמה".
תקציר העלילה

בשכונה של הופ! גרות הדמויות המוכרות של הופ!: יובל המבולבל, מיכל הקטנה, דוד חיים, סבא טוביה, ומולי וצומי וכן גם דמויות חדשות.
דמויות

יובל המבולבל (יובל שם-טוב) - ילד מבולבל אשר עושה ואומר טעויות ושטויות כל הזמן. על החולצה שלו יש כוכב כחול.
מיכל הקטנה (מיכל ויצמן) - ילדה קטנה ונחמדה שרוצה לגדול. על החולצה שלה יש סוכרייה על מקל.
דוד חיים (חיים אוסדון) - דוד מצחיק בעל פפיון אדום שעובד בחנות.
מולי (עמרי רוזנצוויג) וצומי (טל לוי) - שני חברים טובים האחד שף והשני חייזר.
סבא טוביה (טוביה צפיר) - סבא של נכדים אשר מרכיב משקפיים.
ענתי (נירית אהרוני) - הרפתקנית אוהבת לטייל והייתה כמעט בכל מקום בעולם, תמיד יש לה סיפורים וחוויות על כפרים רחוקים ואגמים גדולים.
ביפביפ (תמיר גינזבורג) - השליח של השכונה. הוא אינו מדבר ומתקשר בפנטומימה ותנועות גוף, מה שלא מפריע לחברים בשכונה להבין אותו היטב.
דובי החתול (ערן בן צבי) - חתול פסימי ועצלן שבעיקר אוהב לנוח ולהתחצל בצל. בתוכנית הרדיו "ילדודס עם חמי גדסי" ברדיו לב המדינה שבה התארחו מולי וצומי, צוין שהוא דודנו של צפרדי החתול. ב"השכונה של הופ! - ישר למצלמה" מוצגת הבעלים שלו, מוזה האומנית. ב"שעשוהופ" בעליו הם זוג ילדים.
מונאדה (לייבניץ)

הדף הראשון במסה מונדולוגיה (אנ') מאת גוטפריד וילהלם לייבניץ, בה מתוארת המונאדה
מוֹנָאדָה (מיוונית μονάς, "מוֹנָא֫ס", יחידה) היא מושג שטבע הפילוסוף הגרמני גוטפריד וילהלם לייבניץ, כיחידה הראשונית בפילוסופיה שהציג. המונאדה אינה חומרית, אינה ניתנת לחלוקה, ואינה משפיעה על מונאדות אחרות או מושפעת מהן. דוגמה אחת למונאדה היא נפש האדם. לייבניץ השתמש במושג זה כדי להסביר את העולם, תוך כדי התמודדות עם קשיים מרכזיים שעלו בתאוריות פילוסופיות מאז דקארט.
מקור התאוריה

לייבניץ לא היה דואליסט, בשונה מאנשי המדע בני זמנו אשר אימצו ללא היסוס את טבע החומר כפי שהציע רנה דקארט. הוא ביקר את משל השעווה (אנ'), העומד בבסיס ההנחות הקרטזיאניות, באמצעות ניסוי מחשבה זנוני. דקארט ביקש להראות כי החומר מטבעו הוא עצם שתכונתו המהותית היא התפשטות בחלל, וכן כי הוא כפוף לחוקים גאומטריים ופיזיקליים. על סמך הנחות אלו טען לייבניץ כי אם החומר גאומטרי, ביכולתו להתחלק לאין־סוף יחידות שכל אחת מהן חסרת נפח, כשם שהקו הגאומטרי ניתן לחלוקה; כך ייוותרו מהחומר רק נקודות אידיאליות נטולות עובי. ואילו לפי קביעת דקארט, לא ניתן להניח את קיומן של הנקודות הבסיסיות כנקודות חומריות, שהרי, כפי שקבע דקארט, ההתפשטות היא תכונתם הבסיסית של הגופים הפיזיקליים, ועל כן מוכרח כי לכל פיסת חומר יהיה נפח, דבר שאינו מתקיים באותן יחידות ראשוניות ואידיאליות. לשון אחר: מן הצד האחד החומר גאומטרי, ולכן בעל יחידות יסודיות חסרות נפח, ומן הצד האחר המונח "חסר נפח" סותר את היות החומר "יש" מתפשט בטבעו.
תשובתו של לייבניץ לסתירה זו היא שכל עוד נניח את קיומם של עצמים מתפשטים גאומטריים, יהא עלינו להסכים שהם בעלי יחידות ראשוניות נטולות התפשטות, והן בתורן אינן עשויות להיות חומריות, כיוון שחומר מוגדר על ידי דקארט כ"יש" מתפשט. לכן לא נותר אלא לקבוע כי היחידות העומדות בבסיס הגופים אינן חומריות כלל, אלא דווקא רוחניות. אלו הן המונאדות.
מכאן מסיק לייבניץ את המסקנות דלהלן:
היחידה הראשונית, שתיקרא מעתה "מונאדה", אינה חומרית ואינה בעלת נפח.
הגופים החומריים נוצרים על ידי צירוף של מונאדות, הווי אומר: צירוף של מונאדות עשוי להיות בעל נפח.
המונאדה, מתוקף תפקידה כיחידה בסיסית, אינה ניתנת לחלוקה, ועל כן אין לה פנים או חוץ, והיא אינה מקיימת קשר סיבתי עם מונאדות אחרות – "למונאדה אין חלונות".
היציר המונאדי מרכיב גם את נפש האדם, ועל כן הוא בעל תכונות כמו רצון או מחשבה.
מסקנות 1 ו־2 נובעות בבירור מן הטיעון שהוצג, ועל כן אינן זקוקות לביאור מיוחד, מה שאין כן בכל הנוגע למסקנות 3 ו־4.
אופייה הדטרמיניסטי

בהיסק 3 לייבניץ מערב טיעון נוסף, המובע למשל בחיבורו Primae veritates ("אמיתות ראשונות", כאן בתרגום לאנגלית):
Strictly speaking, one can say that no created substance exerts a metaphysical action or influx on any other thing. For, not to mention the fact that one cannot explain how something can pass from one thing into the substance of another, we have already shown that from the notion of each and every thing follows all of its future states. What we call causes are only concurrent requisites, in metaphysical rigor.
לייבניץ מזכיר כאן, גם אם כבדרך אגב, את סיבת התעקשותו לשמור על האינטראקצייה הסיבתית מחוץ למערך המונאדי. כדי שקשר בין שני מאורעות יהיה זכאי לכינוי "קשר סיבתי", על "מקשר" כלשהו לתווך בין המשפיע למושפע. כיוון שכל דבר המופרש מן העצמים המוגבלים יגרום בהכרח איזה חסר בעצם שממנו הופרש, לא ניתן לראות כיצד מתאפשר הדבר ב"יש" שלא ניתן לחלוקה או לחיסור, כלומר במונאדה. במילים פשוטות, עצם קיום הקשר בין גופים מעיד על חסר בגוף הקשור, וממונאדה לא ניתן להחסיר דבר; על כן מונאדה אינה מקושרת לרעותה.
בטענה 4 מסתמך לייבניץ על הנחות היסוד של הפילוסופיה הקרטזיאנית, שעל פיהן ישנם שני סוגים של עצמים רוחניים: העצם הבלתי־מוגבל (אלוהים) ונפשות האדם המוגבלות. הנחה זו של דקארט נשענת, כנראה, על חוסר הצורך בעצמים רוחניים נוספים, כדי להסביר באופן מספק את התהליכים המתרחשים בעולם. זאת מכיוון שכל התהליכים בטבע, כמו גם רגע הבריאה, מוסברים על ידי הסתמכות על הכוח האלוהי הבלתי־מוגבל. על כן, כיוון שהאפשרויות העומדות לפני לייבניץ בנוגע לזהותן של המונאדות הן מועטות, עליו להסכים כי בהיותן של המונאדות מוגבלות, על כל אחת להיות נפש אדם בזעיר אנפין, על כל המשמעויות הנובעות מכך. טענה זו מעוררת קושי גדול, מכיוון שהיא הופכת על פניה את הפיזיקה של המדע החדש, ובאבחה מחזירה אותה אל הטלאולוגיה האריסטוטלית, המעניקה לכל פיסת חומר שאיפות ורצונות משל עצמה.
על אף הודאתו של לייבניץ כי למונאדות ישנם רצונות ומחשבות, הוא מוסיף וסובר שפעולתן נקבעת מרגע בריאתן, ורעיון זה מאפשר שלא לפגוע במסקנות הפיזיקה הניוטונית בדבר חוקי הטבע האחידים. לייבניץ משלב למעשה דטרמיניזם קיצוני בתורת המונאדות שלו, לאמור: פעולתה של המונאדה בכל רגע נקבעת אך ורק ממצבה ברגע הקודם, ולא ממצב המונאדות האחרות, שכן אין בין מונאדה לרעותה כל קשר סיבתי. לייבניץ מסיק כי ברגע שבו נבראות המונאדות נקבעת פעולתן באופן מדויק לעד. ניתן לומר כי כאשר האל בורא את המונאדות ו"מתכנת" את פעולותיהן, הוא מכוונן אותן שינהגו למראית עין על פי חוקי הפיזיקה, כלומר בצורה המתאימה לנוסחאותיהם, אף שאין ביניהן קשר סיבתי ועל אף היותן חושבות. הרמוניה זו בין המונאדות היא מעמודי התווך של האופטימיות של לייבניץ, שראה בעולמנו ”הטוב בכל העולמות האפשריים”.
הקשר בין הרוח לחומר

לאחר שעמדנו על עקרונות המטפיזיקה של לייבניץ, עלינו לברר אפוא מה עמדתו בנושא האינטראקציה הפסיכו־פיזית. ראשית, ניתן להבחין שעל אף כפירתו בשוני בין הגוף לנפש, בעיית האינטראקציה, או באופן פרטי יותר, בעיית ה"מקשר", תופסת מקום משמעותי ביותר בתורה המונאדית. בעוד שעל הדואליסט להסביר "רק" כיצד ייתכן קשר בין העצם הרוחני לעצם החומרי, על לייבניץ מוטלת החובה, כפועל יוצא מדחייתו את הקשר הסיבתי בין המונאדות, לבאר כיצד תיתכן ההתאמה המפליאה בין פעולת כל העצמים שבעולם. הפליאה מתעוררת מההתאמה בין הפעולות הנובעות מפעולות חלקיהם הבסיסיים של העצמים, הלא הם המונאדות, שאינן מקיימות אינטראקציה סביבתית.
על מנת לפתור קושי זה נעזר לייבניץ, כמו ניקולא מלבראנש, באל הכול־יכול. אלא שבניגוד ל"הרמוניה הנקבעת בכל רגע" שהציע מלבראנש, לייבניץ טוען כי לאל אין צורך לכוון את המונאדות בכל רגע נתון, אלא די בכך שייצור אותן באופן המתאים וכבר יהיו כל פעולותיהן העתידיות קבועות וממילא מתואמות. כלומר פעולתה של המונאדה היא דטרמיניסטית לחלוטין וכפויה עליה ממצב בריאתה הראשוני, כך שבכל רגע נתון היא נוהגת כאילו היא מקיימת קשרים סיבתיים עם מונאדות אחרות, בעוד שעל פי האמת, כל שמתרחש ביניהן הוא "הרמוניה קבועה מראש". הסבר זה תקף גם ביחסי גוף–נפש, או ליתר דיוק, בין המונאדות המרכיבות את הגוף, ומונאדות הנפש, שכן, גם הן מכוונות באופן הרמוני הנדמה למראית עין כקשר סיבתי.
הערות שוליים

↑  כלומר, ניסוי מחשבה הדומה לאלו של הפילוסוף היווני זנון, המפורסם בשימושו ברדוקציה עד אבסורד ובחלוקה לאינסוף.
↑  על כך כתב לייבניץ במכתב למיכלאנג'לו פרדלה (אנ'): "אין לומר שעצם בלתי מתחלק תורם לקומפוזיציה של גוף חומרי כחלק [לשלם], אלא כמשהו שנדרש באופן פנימי וחיוני: בדיוק כמו שהנקודה אינה מהווה חלק התורם לקומפוזיציה של קו, אלא היא מהווה משהו הטרוגני אשר בכל זאת מתחייב כדי שהקו יתהווה, וכדי [שמושג הקו] יהא ניתן להבנה". כלומר טענתו של לייבניץ היא כי ריבוי מונאדות הוא תנאי הכרחי, אך לא מספיק, לקיום החומר. פירוש הדבר: כדי שיהיה ניתן לראות ברוב יחידות שלם אחד, נחוץ לתפוס אותן באופן המניח כי בקיומן זו לצד זו יש כדי להפוך אותן למכלול הניתן להכרה בפני עצמו, כמו כבשים בעדר, אשר בצורת התבוננות אחת עשויות להיות אוסף פרטים, ובאחרת – חלקים מתוך שלם.
| --- | --- |
בקרת זהויות :  NLI: 987007541137505171  BnF: cb11946229d (data)  LCCN: sh85086674  NKC: ph136914
דיסקוגרפיה של עומר אדם

| דיסקוגרפיה של עומר אדם |
| --- | --- |
  אדם, 2015
 אלבומי אולפן ↙:  8
 אלבומי הופעה ↙:  2
 מיני-אלבומים ↙:  4
 סינגלים ↙:  88
הדיסקוגרפיה של עומר אדם מציגה אוסף עשיר ומגוון של יצירות מוזיקליות המשקפות את התפתחותו האמנותית. מאז פריצתו לתודעה הציבורית בתחילת שנות ה-2000, אדם צבר פופולריות רבה בקרב קהל המעריצים בישראל ומעבר לה, תוך שילוב סגנונות מוזיקליים שונים החל ממזרחית, פופ, ועד לבלדות רומנטיות. דיסקוגרפיה זו כוללת מספר אלבומים שהוצאו לאור, סינגלים שהפכו ללהיטים, ושיתופי פעולה עם אמנים נוספים.
אלבומים > אלבומי אולפן

| אלבום | פרטים |
| --- | --- |
נמס ממך:  תאריך יציאה: 19 בדצמבר 2010  חברת תקליטים: פליי רקורדס
ילד טוב ילד רע:  תאריך יציאה: 30 בינואר 2012  חברת תקליטים: NMC
מוזיקה ושקט:  תאריך יציאה: 8 באוגוסט 2013  חברת תקליטים: פליי רקורדס
מודה אני:  תאריך יציאה: 10 באוגוסט 2015  חברת תקליטים: פליי רקורדס
אחרי כל השנים:  תאריך יציאה: 1 בפברואר 2017  חברת תקליטים: פליי רקורדס
Omer:  תאריך יציאה: 1 בינואר 2020  חברת תקליטים: אן אם סי
סוף העולם:  תאריך יציאה: 1 ביוני 2023  חברת תקליטים: P.A.I
לחנים שבורים:  תאריך יציאה: 10 בנובמבר 2024  חברת תקליטים: P.A.I
אלבומים > אלבומי הופעה

| אלבום | פרטים |
| --- | --- |
אחרי כל השנים (Live):  תאריך יציאה: 16 בנובמבר 2017  חברת תקליטים: NMC
לייב - פארק הירקון (Live):  תאריך יציאה: 10 באוקטובר 2021  חברת תקליטים: P.A.I, וי.אי.פי. ליאור הפקות בע"מ, D-Music
אלבומים > מיני אלבומים

| אלבום | פרטים |
| --- | --- |
5 בום!:  תאריך יציאה: 6 ביוני 2019  חברת תקליטים: פליי רקורדס, NMC
The 8:  תאריך יציאה: 17 בפברואר 2021  חברת תקליטים: NMC
3:  תאריך יציאה: 3 באוגוסט 2021  חברת תקליטים: NMC
לכאורה (עם סטטיק ובן-אל תבורי):  תאריך יציאה: 6 במרץ 2022  חברת תקליטים: P.A.I, גאגא בוקינג
חמישה לילות:  תאריך יציאה: 21 במרץ 2024  חברת תקליטים: P.A.I
סינגלים > שיתופי פעולה

| שם | שנה | אלבום |
| --- | --- | --- |
| "לרקוד ולזוז" (עומר אדם, מארינה מקסימיליאן, נדב גדג' ומה קשור) | 2018 | — |
| "יש לנו את הכוח" (עומר אדם, משה פרץ, נטע ברזילי, רותם כהן ואלי ומריאנו) | 2019 | — |
| "על מה בנות חושבות בלילה" (דולי ופן מארחים את עומר אדם) | 2020 | צעירים לנצח |
| "קטן עלינו" (עם אמנים שונים) | 2020 | — |
שירים נוספים במצעדים

| שם השיר | שנה | מיקומי שיא> גלגלצ  | מיקומי שיא> היטליסט  | מיקומי שיא> העשירייה  | אלבום |
| --- | --- | --- | --- | --- | --- |
| "קומה 58" | 2023 | — | 13 | — | סוף העולם |
| "יצאה שבת" | 2023 | — | 12 | — | סוף העולם |
| "DXB to TLV" | 2023 | — | 8 | — | סוף העולם |
| "מדבר של שקט" | 2023 | — | 30 | — | סוף העולם |
| "טאפס וטריפונס" | 2023 | — | 31 | — | סוף העולם |
| "חייל מלבנון" | 2023 | — | 54 | — | סוף העולם |
| "התעוררתי עם נמר" (בהשתתפות איזי) | 2023 | — | 11 | — | סוף העולם |
| "סוף העולם" | 2023 | — | 50 | — | סוף העולם |
| "נתפוצץ כמו ילדים" | 2023 | — | 73 | — | סוף העולם |
| "סיגליות" (בהשתתפות דויד ברוזה) | 2023 | — | 19 | — | סוף העולם |
| "אווירה של סוף" | 2023 | — | 49 | — | סוף העולם |
| "שנינו הפכים" | 2023 | — | 35 | — | סוף העולם |
| "בן 30" | 2023 | — | 32 | — | סוף העולם |
| "מבת ים ועד הנצח" | 2024 | — | 7 | — | חמישה לילות |
| "אקדח" | 2024 | — | 6 | — | חמישה לילות |
| "כסף או דמעות" | 2024 | — | 6 | 8 | חמישה לילות |
| "לילות וקללות" | 2024 | — | 3 | 5 | חמישה לילות |
| "רק שלך" | 2024 | 3 | 1 | 2 | חמישה לילות |
| "אהובתי כבר לא רואה אותי" | 2024 | — | 2 | — | לחנים שבורים |
| "טקילה" | 2024 | — | 1 | — | לחנים שבורים |
| "גברת אגו" | 2024 | — | 5 | — | לחנים שבורים |
| "נרקומן של בדידות" | 2024 | — | 6 | — | לחנים שבורים |
| "תהום" | 2024 | — | 1 | — | לחנים שבורים |
| "פינו נואר" | 2024 | — | 16 | — | לחנים שבורים |
| "שווארמה ודמעה" | 2024 | — | 11 | — | לחנים שבורים |
| "רוקנרול" | 2024 | — | 18 | — | לחנים שבורים |
| "שתי טיפות" | 2024 | — | 18 | — | לחנים שבורים |
| "סולמות ונחשים" | 2024 | — | 29 | — | לחנים שבורים |
השתתפות באלבומים

| שם | שנה | אמנים נוספים | אלבום |
| --- | --- | --- | --- |
| "מה הוא עושה לה" | 2009 | ראם כהן וחובי סטאר | כוכב נולד, עונה 7 (הרגעים הגדולים) |
| "איני יכול" | 2011 | — | שני צדדים למטבע |
| "מזל" | 2017 | אייל גולן | לא פשוט להיות פשוט |
| "הופה + רק רוצה לרקוד" | 2017 | — | סטורי של פסטיגל |
| "ככה זה מרגיש להתאהב" | 2017 | אליאנה תדהר | סטורי של פסטיגל |
| "אחרי כל השנים" | 2017 | — | סטורי של פסטיגל |
| "מהפכה של שמחה" | 2017 | — | סטורי של פסטיגל |
| "שקט Live" | 2020 | ישי ריבו | במה קהל ואהבה |
| "מה תעשי/אוהבת אותי אמיתי" | 2024 | ליאור נרקיס | מחתנים את הלוחמים |
ביאורים

↑  הגרסה החיה של השיר נכנסה למצעד, בעוד גרסת האולפן לא.
↑  הגרסה האקוסטית של השיר "בחורים טובים" הגיעה למקום ה-22 במצעד ההיטליסט.
איירובוטיקס

| --- | --- |

 נתונים כלליים
 בורסה:  הבורסה לניירות ערך בתל אביב 
 תקופת הפעילות:  2014–הווה (כ־11 שנים) 
 מיקום המטה:  פתח תקווה 
 ענפי תעשייה:  תעשיית התעופה 
  
 www.airoboticsdrones.com
 
איירובוטיקס (באנגלית: Airobotics) היא חברה ישראלית לייצור כלי טיס לא מאוישים לשימוש תעשייתי. מוצרי החברה כוללים חומרה, עיצוב, הנדסת תוכנה, ומערכות אלקטרוניות לשימוש בתעשייה מכרות ערים חכמות ואבטחה
היסטוריה

איירובוטיקס נוסדה בשנת 2014 על ידי רן קראוס ומאיר קליינר. קראוס משמש מנכ"ל החברה וקליינר סמנכ"ל מחקר ופיתוח. עד ספטמבר 2017 גייסה החברה כ-61 מיליון דולר.
בשנת 2021 החברה נכנסה לתחום ניקוי פנלים סולריים.
ראו גם

ליליום
הערות שוליים

↑  Krauss, Ran (1 בנובמבר 2016). "Rise and Rise of Automation". BusinessNews. Airobotics. נבדק ב-5 בדצמבר 2016. {{cite news}}:  (עזרה)
↑  איירובוטיקס מפתחת רחפן לניקוי פנלים סולאריים, באתר TechTime‏, 7 בדצמבר 2021
חלם בהלם

| --- | --- |
 מבוסס על:  סיפורי חכמי חלם
 סוגה:  ילדים
 יוצרים:  לי ירדני   אבירם בוכריס  איתי רייכר  ענת ריבלין  שירלי שטרן
 כותבים:  איתי רייכר
 בימוי:  שירלי שטרן
 שחקנים:  תומר הלדשטיין  אפרת גונן  ניב מג'ר  אריאל ויסמן  תומר פישמן  קרן מור  ליאור אמסטרדמסקי
 ארץ מקור:  ישראל ישראל
 שפות:  ישראל עברית
 מספר עונות:  1
 מספר פרקים:  27
 הפקה
 מפיק:  עידית קליגר
 מפיקים בפועל:  עידית נחומי  מיכל וינטרוב
 עורכים:  ענת ריבלין
 אורך פרק:  15 דקות
 שידור
 רשת שידור:  הטלוויזיה החינוכית הישראלית
 פורמט (תמונה):  HDTV, SDTV
 תקופת שידור מקורית:  8 בדצמבר 2014 – 12 בינואר 2015
 קישורים חיצוניים
 https://www.kan.org.il/Program/?catid=1417
 
חלם בהלם היא תוכנית טלוויזיה ישראלית ששודרה בטלוויזיה החינוכית בין 8 בדצמבר 2014 עד 12 בינואר 2015. הסדרה משודרת ב"כאן חינוכית" החל מחודש מרץ 2019.
עלילה

רונה מספרת לאחיה גיא סיפורים על הרשל'ה ילד הכפר העני שמצליח לצאת מכל מצב כשידו על העליונה. היא גם מספרת לו על חכמי חלם ועל הפתרונות המשעשעים שהם מוצאים לכל בעיה. על גלי הדמיון הם מגיעים לכפרים נידחים, פוגשים בבני הכפר ולומדים מהם שיעור מצחיק לחיים.
הסדרה מלאת הומור ומשלבת בדיחות מוכרות מתוך עולמות שכבר אינם, וצצים ועולים שוב לנגד עיני הילדים - יש מאין.
ביקורות

התגובות לסדרה היו מגוונות. מצד אחד היו שטענו שמדובר בסדרה ברמה נמוכה, שלעיתים מפספסת את קהל היעד שלה, אך מנגד היו שאהבו את הסדרה ואף כתבו כי מדובר בסדרה חתרנית, המתאימה לצפייה משותפת של כל המשפחה.
ראו גם

ילדי בית העץ
הפלנטונים
אולי פיל
1238

שנת 1238 היא השנה ה-38 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

ינואר – קרב קולומנה הסתיים בניצחון מונגולי על הצבא הרוסי.
כיבוש ערים רוסים כמו ולדימיר, רוסטוב ויארוסלבל בנסיכויות הצפוניות.
4 במרץ – הקרב על נהר סיט – המונגולים בראשות באטו חאן מביסים את נסיכות ולדימיר בראשות יורי השני, אשר נופל בקרב
28 בספטמבר – חיימה הראשון מלך אראגון כובש את ולנסיה מידי המורים, אשר נסוגים לממלכת גרנדה שהוקמה באותה שנה
נוסדה תאילנד.
נפטרו

אל כאמל, סולטאן מצרים מהשושלת האיובית
4 במרץ – ג'ואן מאנגליה, המלכה הרעיה של סקוטלנד (נולדה ב-1210)
4 במרץ – יורי השני, נסיך ולדימיר (נולד ב-1188)
ראו גם

ילידי 1238‎
נפטרים ב-1238‎
אלכסנדר פודשיבלוב

אלכסנדר ויקטורוביץ' פודשיבלוב (ברוסית: Алекса́ндр Ви́кторович Подшива́лов )‏ (נולד ב-6 בספטמבר 1964 בסברדלובסק) הוא כדורגלן עבר רוסי ששיחק בעמדת השוער בקבוצות טורפדו מוסקבה, לוקומוטיב מוסקבה והפועל חיפה. כיום מאמן את שוערי קבוצת וולגר אסטרחן מהליגה הרוסית הראשונה.
תארים

הגביע הרוסי: 1993
שוער השנה ברוסיה: 1993
גביע הליגה הקוריאנית: 1996